###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 3/189, STUDENI 2014.

**MOLITVA**

Ovih se dana u javnom životu Lijepe naše pojavila molitva kao tihi znak nevidljive Božje stvarnosti, kao najsnažnije oružje u čovjekovim rukama. Najprije inicijativa „40 dana za život”, dio ekumenske međunarodne pro-life kampanje protiv pobačaja, tijekom koje se u Zagrebu, Osijeku, Splitu, Sisku, Vinkovcima i Rijeci ispred određenih bolnica molila krunica za život. Okupljali su se vjernici i oni koji su protiv pobačaja na zajedničko miroljubivo bdijenje, molitvu i post, kako bi kroz 40 dana pokušali osvijestiti lokalnu zajednicu o potrebi zaštite nerođenih. Molitveni su plodovi ove svjetske inicijative sljedeći: spašeno je 8.973 djece, 101 radnik klinika za pobačaje dao je otkaz, a 54 klinike su zatvorene. Zagovaratelji pobačaja iz lanca klinika za abortuse 'Planning Clinic' izjavili su kako su im najopasniji protivnici ovi molitelji jer se lakše nose s onima koji nasilno pokušavaju zatvoriti te klinike, nego s molitvom. U predvečerje svetkovine Svih Svetih, 31. listopada u Zagrebačkoj katedrali 500-tinjak hrvatskih branitelja i vjernika molilo je krunicu Blažene Djevice Marije, a predvodili su je pomoćni biskupi zagrebački mons. Valentin Pozaić i mons. Ivan Šaško, dok su predmolili hrvatski branitelji. Braniteljski prosvjed, koji predvode 100%-tni invalidi Domovinskog rata, a koji se pokazuje kao prosvjed protiv rušenja dostojanstva hrvatskog branitelja i potkopavanja onih vrijednosti za koje su se borili, potaknuo je molitvenu grupu studenata *„*Mladi za mir*“* iz studentskog doma Stjepan Radić, a njima su se pridružile i ostale zajednice, posebice SKAC, da svojom prisutnošću i molitvom braniteljima poruče kako nisu sami. Spomenimo samo svjedočanstvo jedne studentice, koje pokazuje zadivljujuću moć molitve: *Evo da s Vama podijelim jednu priču. Naime moj otac je dočasnik HV-a i ima PTSP. Zbog njegove je bolesti stradala cijela obitelj i malo po malo smo se razišli. Situacija između mene i oca je neriješena već tri godine. Ja sam otišla studirati, misleći kako je on najgora osoba na svijetu i bila sam vrlo nesretna jer nemam njegovu podršku. Ovaj pokret je za mene donio osobno čudo. Nisam bila u vjeri niti me zanimala, ali pogazila sam svoj ego i ljutnju →*

**BOŽJARIJEČ – RIJEČ ŽIVOTA**



Nedostaje li komu od vas mudrosti, neka ište od Boga, koji svima daje rado i bez negodovanja, i dat će mu se. Ali neka ište s vjerom, bez ikakva kolebanja. Jer kolebljivac je sličan morskom valovlju, uzburkanu i gonjenu. Neka takav ne misli da će primiti što od Gospodina – čovjek duše dvoumne, nepostojan na svim putovima svojim.

 (Jakov 1,5-8 JB)*.*

→ *i osjetila poriv da s Vama dođem tamo. Ni sama ne mogu točno objasniti, umjesto Halloween partija sišla sam* *s tramvaja i otišla moliti. Na ramenu sam osjetila snažnu ruku, a ono iza mene moj otac, u odori. Prvi puta osjetila sam snažni ponos, a on vjerojatno isto tako. Nije bio čangrizav i živčan, bio je smiren i dobronamjeran. Rekao mi je da me voli nakon mnogo godina …Kada je jedan njegov kolega komentirao da ovo ništa neće pomoći, rekao je … Vidi i djeca mole, siguran sam da će sve biti u redu. Taj čovjek jučer se promijenio i ja sam se promijenila … Moja je majka plakala od sreće. Želim Vam zahvaliti. Zbog Vas ja opet imam oca i prekrasan mir. Dogodilo se to jučer na molitvi mladih.” (*[*Mladi već šest dana mole s braniteljima: želimo im poručiti ...*](http://www.google.hr/url?sa=t&rct=j&q=&esrc=s&source=web&cd=1&cad=rja&uact=8&ved=0CCEQFjAA&url=http%3A%2F%2Fnarod.hr%2Fhrvatska%2Fmladi-vec-sest-dana-mole-s-braniteljima-zelimo-im-poruciti-kako-nisu-sami%2F&ei=vmJXVMr5EIaqPLSEgfAK&usg=AFQjCNHZesdz4VqDogDowLEOwvMAiQ3upg&bvm=bv.78677474,d.ZWU)*narod.hr)*

Molitva je snaga koja jedina može promijeniti svijet i čovjeka „jer nije nam se boriti protiv krvi i mesa”, tj. ljudi nego nego „protiv Vrhovništava, protiv Vlasti, protiv upravljača ovoga mračnoga svijeta, protiv zlih duhova po nebesima”.

Naša bi molitva morala biti stalna i žarka da bi Božji blagoslov potekao ovim svijetom. (M. Grgat)



**PRONAĐI SVOJ LIJEK**

**Molitva je svako djelo učinjeno Bogu na čast, bilo tjelesno ili duševno. Molitva je uzdizanje našeg razuma ili pameti k Bogu. Molitva je tada kad se čovjek udalji od ovozemaljskih stvari i od ljudi te se uzdiže Bogu i s njime razgovara… Za koga se moliti? – Za sebe najprije. A i za druge! Za našeg bližnjega. Za onoga koji je dobar, ali i za onoga koji je zao. Da li pomaže molitva? – Sve je obećano molitvi: “Ištite i dat će vam se! Tražite i naći ćete! Kucajte i otvorit će vam se! Doista, tko god ište prima; i tko traži nalazi; i onomu koji kuca otvorit će se” (Mt 7,7). – Potrebno je da se molitva upravlja osobito za one koji ne služe Bogu: za grješnike. Da se zadovolji za njihov grijeh i da se izmoli milost obraćenja i spasenja. – Molimo i molimo!”**

 bl. Miroslav Bulešić

**POZIV NA TRIBINU**

**TEMA: KAKO PONOVNO OTKRITI LJEPOTU I RADOST VJERE**

**PREDAVAČ: PROF. DR. ANTON TAMARUT**

**ČETVRTAK, 20. studenoga 2014.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

**OBAVIJEST**

10. studenoga 2014. bit će hodočašće Župe bl. Ivana Merza (Špansko) na grob bl. Ivana Merza. Župljani će hodočastiti pješice, automobilima i autobusom. Na sv. misi nastupit će njihov župni zbor. Očekujemo i vas, članove HKDPD-a u većoj mjeri nego inače jer je riječ o velikoj devetnici za našu djecu i mlade u organizaciji HKDPD-a, a kojoj se Župa bl. Ivana Merza na ovaj način priključuje.

**PREPORUKA**

Galerija Klovićevi dvori je 14. listopada 2014. godine u suradnji s Večernjim listom i časopisom Radost otvorila izložbu ***Volim matematiku***koja će se moći pogledati do 15. ožujka 2015. Autor je g. Georg Schierscher, pedagog koji je, nastojeći potaknuti u svojim učenicima ljubav prema matematici, nastavu u gimnaziji u Vaduzu (Liechtenstein) izvodio koristeći posebne modele u kojima se matematika materijalizira. Neke je sam izradio, uz pomoć naučničkih radionica obrtničkih i industrijskih poduzeća u Liechtensteinu, neke je otkrio u svakodnevici. Izložba se sastoji od 100 fizičkih modela postavljenih u sedam tematskih cjelina i prikladna je za sve đake osnovnih i srednjih škola, ali i odrasle koji se žele prisjetiti svoga znanja ili naučiti nešto novo.

**AKADEMIK PAAR U XI. GIMNAZIJI**

Akademik Vladimir Paar održao je u 21.10.2014. u XI. gimnaziji predavanje na temu “Znanost i vjera”. Danas, kad se medijski promiče laž o sukobu znanosti i vjere, kad su umovi naše djece i mladih neprestano bombardirani informacijama koje im onemogućuju sagledavanje cjeline i smisla i kada obrazovni sustav ne potiče prvenstveno kritičko promišljanje i istraživanje, nego traži uglavnom pamćenje činjenica i reproduciranje naučenoga, ovo je predavanje poticaj da se vratimo onom iskonskom dječjem čuđenju pred ljepotom i smislom svemira i čovjeka, da se trgnemo iz ustaljene običnosti. Tako je, videći sutradan profesorice fizike i matematike kako u zanosu i žaru razgovaraju o temama s predavanja, kolegica iz hrvatskoga rekla: “Žao mi je što nisam mogla doći sinoć. Vidim da je predavanje bilo odlično. Izgledate kao da ste bile na duhovnoj obnovi.”

Inače, akademik Paar je u pratnji mr. Ivice Đakovića, potpredsjednika našeg Društva, nakon predavanja na tribini HKDPD-a u Zagrebu, održao ovo predavanje i u Varaždinu, Čakovcu, Bjelovaru, Pazinu, a interes za predavanje sve je veći.

Hvala akademiku Paaru što prenosi znanje, svjedoči za istinu i potiče na promišljanje.

**POGLED PREKO OGRADE**

U vrijeme kad rodna ideologija uživa status novog božanstva, neka događanja postaju znakovita. Tako su u Torontu dvije lezbijke upisale svoga sina u katoličku osnovnu školu sa zahtjevom da se prema njemu odnose kao prema djevojčici. Škola se pobunila, no ove su žene iskoristile zakone protiv diskriminacije temeljene na rodu pa tužbom zaprijetile kako bi došle do svojih zahtjeva. Zatim je školom prošla kružna obavijest s uputama kako pristupati djetetu koje je obučeno kao curica posebno apelirajući na razredne prijatelje koji su mu se greškom (!) znali obraćati muškim, a ne ženskim zamjenicama. Ravnatelj se na kraju obratio Savezu katoličkih škola u Torontu kako bi svi skupa donijeli jasan stav po ovom pitanju.

Izvor: [**Ne dirajte djecu** | Facebook](https://hr-hr.facebook.com/nedirajtedjecu)

https://hr-hr.facebook.com/**nedirajtedjecu**

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12/III, 10000 Zagreb; internetska adresa: zrno.fsb.hr/hkdpd; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr